સાન ફ્રાંસિસ્કોઃ ગૂગલના CEO સુંદર પિચાઇએ ગુરૂવારે પોતાના કર્મચારીઓને કહ્યું કે હાલ તો કંપની ચીનમાં સર્ચ એન્જિન એપ લોન્ચ કરવા નથી જઈ રહ્યું. ભવિષ્યમાં આવું થઈ શકે છે, કે થશે તે પણ સ્પષ્ટ નથી. જ્યારે પણ અમે કોઈ એવી યોજનાની નજીક હશું તો ટ્રાંસપેરેન્સી જરૂરથી અમલમાં મૂકાશે. જો કે તેઓએ એમ પણ કહ્યું કે, ગૂગલને ચીનમાં ઘણો જ રસ છે, તેથી ત્યાં અનેક વિકલ્પ તપાસવામાં આવી રહ્યાં છે. હાલમાં જ ધ ઇન્સરસેપ્ટ વેબસાઈટે માહિતી આપી હતી કે ગૂગલ ચીનમાં સીક્રેટ મિશન 'ડ્રેગનફ્લાઇ' પર કામ કરી રહ્યું છે. જે અંતર્ગત ત્યાં ગૂગલ સેન્સર્ડ સર્ચ એન્જિન લોન્ચ કરશે. આ અંગે કેટલીક વેબસાઈટ્સ અને શબ્દ બ્લોક રહેશે. આ સમાચાર બાદ કંપનીના કર્મચારીઓ અને બહારનાં લોકોએ પ્રોજેક્ટ અંગે પારદર્શિતાની વાત પર જોર આપ્યું હતું.